Fambolena mangahazo

Malpighiales_-_Manihot_esculenta_-_1Ny fambolena mangahazo dia fambolena zavamaniry maharitra an-taonany, dia ny mangahazo (Manihot esculenta), indrindra mba hahazoana vodiny misy tavolo. Voly manan-danja amin' ny faritra mafana eran' izao tontolo izao izy io, satria manome foto-tsakafo ho an' ny mponina maro.

  Fisafidiana ny tany 

Tsy mety amin’ ny fambolena mangahazo ny haambo mihoatra ny 1 500 m. Tany manana fisolampy tsy mihoatra ny 12 % no mety. Tany maivana, mamasipasika, tsy mifatratra ary tsy mitana hamandoana be loatra no mety: baiboho, tany vao novakiana. Azo atao mandimby ny voly vomaina ny voly mangahazo.

 Fanomanana ny tany 

Atao amin' ny volana Mey-Jona ny vadibainga mba ho lo tsara ny akora sisa tavela tamin' ny voly fahavaratra. Raha tany marindrano no asaina dia zezi-pahitra no atao ambany, potehina tsara ny bainga alohan' ny hambolena. Ny halalin' ny soriboly dia 25 hatramin' ny 30 sm, ary ny elanelan' ny soritra dia 80 hatramin' ny 100 sm.
Tokony hanana haavo 25 hatramin' ny 30 sm ny vokavoka izay mielanelmana 1 m isaky ny vokavoka anaty lavaka na mangahazo mifahy. Ny haben' ny lavaka dia 1x1 m; ny halaliny 0,50 m. Fako manta no amenoana ny lavaka ka mihamasaka miaraka amin’ ny fitomboan' ny mangahazo izy ireo. Tany mena 15 sm no hanotofana ny antotam-pako ary tany 15 sm amboniny no itsatohan' ny taho-mangahazo.

  Zezika 

Azo ampiasaina ny zezi-pahitra: 20 – 30taonina isaky ny hekitara. Azo ampiasaina koa ny zezika mineraly:
 NPK 11 22 16:150  200 kg/ha raha fambolena marindrano;
 NPK 11 22 16: 15 – 20 g isan-davaka raha dongodongona;
 Dôlômita 500: 1 000 kg isaky ny hekitara raha tany misy siaka fa afafy miaraka amin’ ny zezi-pahitra atao ambany asa ary ajanona iray volana alohan' ny hambolena.
  Fambolena 

Raha voly fahavaratra na "silamaintso/silataho" dia atao amin' ny Oktobra – Febroary, fa raha voly ririnina na "sehapanala" kosa dia amin' ny Mey – Jona.

Toy izao ny fomba fambolena :taho madio sy matoy tsy voan' ny aretina no ambolena. Masony 2 no alentika any anaty tany ary 2 na 3 no tokony hipoitra. Kendrena mba tsy hifotitra ny masony. Atao ny fanosohana raha misy maty

Manihot_esculenta,_the_Cassava_plant_(17254469394)

Atao indroa na intelo mandritra ny fotoam-pambolena ny fiavana. 
  Fiotazana 

Arakaraky ny toetany sy ny toetrandro ary hampiasana ny vokatra (12 – 20 volana). Ny vokatra andrandraina dia 20 ka hatramin' ny 30 taonina isaky ny hekitara.
Sokajy:Fambolena
Sokajy:mangahazo